NORAKSTS

|  |  |
| --- | --- |
| 25.07.2024. | Nr.8/25 |

###### DOMĀJAMO DAĻU NO ZEMES VIENĪBAS KASTAŅU IELĀ 2A, JELGAVĀ, PIRKŠANA

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas valstspilsētas pašvaldībā saņemts Zemgales apgabaltiesas 108.iecirkņa zvērinātas tiesu izpildītājas Sniedzes Upītes 2024. gada 30. maija Paziņojums Nr.07753/108/2024-NOS par atsavināšanas tiesības izmantošanu un atsavināšanas cenas samaksu daudzdzīvokļu dzīvojamai mājai Kastaņu ielā 2A, Jelgavā.

2023. gada 1. janvārī spēkā stājās Piespiedu dalītā īpašuma privatizētajās daudzdzīvokļu mājās izbeigšanas likums (turpmāk – Dalītā īpašuma izbeigšanas likums), kura mērķis ir dot iespēju privatizēto daudzdzīvokļu māju īpašniekiem izpirkt ēkas uzturēšanai pašvaldības noteikto, funkcionāli nepieciešamo zemi, izņemot valstij un pašvaldībai piederošo zemi un dzīvokļu īpašnieku jau izpirkto vai privatizēto zemi.

Jelgavas valstspilsētas pašvaldībai daudzdzīvokļu dzīvojamā mājā Kastaņu ielā 2A, Jelgavā, pieder dzīvokļa īpašumi Nr.14 un 21, kas reģistrēti Zemgales rajona tiesas Jelgavas pilsētas zemesgrāmatas nodalījumos Nr.1390-14 un 1390-21. Dzīvojamā māja izvietojas uz fiziskām personām piederošas zemes vienības ar kadastra apzīmējumu 0900 008 0106 Kastaņu ielā 2A, Jelgavā.

Pamatojoties uz Jelgavas valstspilsētas pašvaldības Zemes lietu komisijas 2023. gada 5. septembra lēmumu Nr.9/26 “Par dzīvojamai mājai Kastaņu ielā 2A, Jelgavā, funkcionāli nepieciešamā zemes gabala noteikšanu” dzīvojamai mājai Kastaņu ielā 2A, Jelgavā, noteikta funkcionāli nepieciešamā zeme un Nekustamā īpašuma valsts kadastra informācijas sistēmā ir reģistrēta atsavināmā zeme un noteikta tās atsavināšanas cena.

Valsts zemes dienesta Vidzemes reģionālās pārvaldes 2023. gada 15. novembra Paziņojumā Nr.2-16-V/16 par atsavināmo zemi un atsavināšanu cenu noteikta atsavināmās zemes vienības Kastaņu ielā 2A, Jelgavā, 3322 m2 platībā cena.

Jelgavas valstspilsētas pašvaldībai piederošajam dzīvokļa īpašumam Kastaņu ielā 2A-14, Jelgavā, proporcionāli piekrītošajām zemes vienības ar kadastra apzīmējumu 0900 008 0106 761/22847 domājamām daļām atsavināšanas cena noteikta 584,23 *euro* (pieci simti astoņdesmit četri *euro* un23 centi) apmērā.

Jelgavas valstspilsētas pašvaldībai piederošajam dzīvokļa īpašumam Kastaņu ielā 2A-21, Jelgavā, proporcionāli piekrītošajām zemes vienības ar kadastra apzīmējumu 0900 008 0106 637/22847 domājamām daļām atsavināšanas cena noteikta 489,03 *euro* (četri simti astoņdesmit deviņi *euro* un3 centi) apmērā.

Daudzdzīvokļu dzīvojamās mājas Kastaņu ielā 2A, Jelgavā, dzīvokļu īpašnieki kopsapulcē ir pieņēmuši lēmumu izmantot atsavināšanas tiesību.

Saskaņā ar Dalītā īpašuma izbeigšanas likuma 14.panta nosacījumiem, dzīvokļa īpašumam atbilstošā zemes atsavināšanas cena jāpārskaita zvērinātas tiesu izpildītājas Sniedzes Upītes depozīta kontā.

Pamatojoties uz minēto un saskaņā ar Piespiedu dalītā īpašuma privatizētajās daudzdzīvokļu mājās izbeigšanas likuma 12.panta ceturtās daļas 4.punktu, Pašvaldību likuma 10.panta pirmās daļas 16.punktu un 73.panta ceturto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Pirkt 1398/22847 domājamās daļas no zemes vienības Kastaņu ielā 2A, Jelgavā (kadastra apzīmējums 0900 008 0106), par atsavināšanas cenu 1073,26 *euro* (viens tūkstotis septiņdesmit trīs *euro* un26 centi).
2. No pamatbudžeta izdevumu programmas “Pašvaldības dzīvokļu pārvaldīšana, remonts, veco māju nojaukšana” (klasifikācijas kods 06.604) esošajiem līdzekļiem, saskaņā ar Valsts zemes dienesta 2023.gada 15.novembra Paziņojumu Nr.2-16-V/16 par atsavināmo zemi un atsavināšanas cenu, pārskaitīt 1073,26 *euro* (viens tūkstotis septiņdesmit trīs *euro* un26 centi) kopsummā zvērinātas tiesu izpildītājas Sniedzes Upītes depozīta kontā, par katru dzīvokļa īpašumu proporcionāli piekrītošajām zemes vienības domājamām daļām:
   1. par dzīvokļa īpašumu Kastaņu ielā 2A-14, Jelgavā, 584,23 *euro* (pieci simti astoņdesmit četri *euro* un23 centi);
   2. par dzīvokļa īpašumu Kastaņu ielā 2A-21, Jelgavā, 489,03 *euro* (četri simti astoņdesmit deviņi *euro* un3 centi).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 25. jūlijā